Al Andalus 25 Burjassot celebra la Fira d’Abril, el dissabte 26 d’abril
2025-07-24

L’Associació Cultural Andalusa Al- Andalus 25 de Burjassot ja ho té tot preparat perquè el pròxim dissabte 26 d’abril, tot el municipi gaudisca de la Fira d’Abril i dels costums andalusos sense eixir de Burjassot.

La Fira començara a les 18.00 hores en el carrer Misser Mascó, 28, on es troba la seu de l’entitat burjassotera, amb tapes, entrepans i rebujitos a preus populars, acompanyats de rumbes i sevillanes.

Una hora més tard, sobre les 19.00 hores, serà el moment de l’exhibició dels quadres de ball que mostraran tot allò aprés al llarg de l’any. Després, amb el millor ambient de fira, a les 23.00 hores, tindrà lloc l’actuació musical del grup Desandar, encarregat de posar el ritme a la nit.

Una vesprada que donarà pas a una nit festiva a Burjassot que es traslladarà, per unes hores, a terres andaluses per a viure amb molta il·lusió la Fira d’Abril.